Lietuvos salės futbolo varžybos 2022–2023 m.

2022–2023 m. Lietuvos salės futbolo varžybos buvo pradėtos rengti rugpjūčio mėnesį. Lietuvoje salės futbolo, arba futsalo, veiklą organizuoja Lietuvos salės ir paplūdimio futbolo asociacija bei LFF. Asociacijos prezidentas yra Vidmantas Butkevičius, direktorius - Vytenis Kazlauskas.

Šiame sezone pirmąkart imtasi organizuoti Lietuvos jaunimo futsal čempionatą. Numatytos penkios amžiaus grupės: U17, U15, U13, U11 ir U-9.

Futsal A lyga 
Praėjusio sezono finaliniame I lygos turnyre sportiniu principu vietą A lygoje iškovojo Vilkaviškio „Bruklinas“. Prieš pat sezono pradžią iš pirmenybių pasitraukė Alytaus DFK Dainava. Jos vietą užėmė FK Širvintos-VGTU Vilkai. 

Komandos reguliariajame sezone komandos sužais tarpusavyje du ratus – namuose ir išvykoje. Aštuonios stipriausios komandos pateks į atkrintamąsias varžybas, kurių ketvirtfinalyje ir pusfinalyje bus kovojame iki dviejų pergalių, finale – iki trijų pergalių. Varžybos prasidėjo 2022 m. spalio 1 d. ir baigsis 2023 m. balandžio mėn.

Nuo sekančio sezono planuojama įvesti naujas Lietuvos salės futbolo A lygos klubų licencijavimo taisykles, reglamentuojančias būtinus komandos personalo, infrastruktūros, teisinius, finansinius ir sportinius kriterijus. Dalis šių taisyklių į nuostatus jau buvo įtrauktos į šį sezoną.

Turnyro lentelė
Nuoroda į turnyro lentelę

Futsal I lyga 
Praėjusiame sezone oficialų I lygos statusą turėjo tik Panevėžio apskrities turnyras, nors kitose apskrityse taip pat vyko I lygos lygio apskričių lygų varžybos. Finaliniame I lygos turnyre dalyvavo 4 komandos iš Panevėžio, Šiaulių, Marijampolės ir Ukmergės apskričių, kurį laimėjo Vilkaviškio „Bruklinas“.

Kauno apskritis 
Kauno apskritis buvo pirmoji, paskelbusi apie registraciją į rengiamas KAFF Futsal I lygos varžybas rugpjūčio 9 d. Registracija numatoma iki spalio 14 d.

Futsal apskričių lygos

Vilniaus apskritis 
Registracija į VRFS Futsal I lygos pirmenybes vykdoma iki 2022 m. spalio 31 dienos. Sezoną planuojama pradėti lapkričio 14/18 d.

Panevėžio apskritis 
Registracija į LFF I lygos Futsal PAFF pirmenybes vykdoma iki 2022 m. lapkričio 13 d.

Šiaulių apskritis 
Registracija į LFF futsal I lygos Šiaulių apskrities pirmenybes „Toyota" taurei laimėti prasidėjo spalio pabaigoje. Pirmenybių startas numatomas lapkričio mėnesio antroje pusėje.

Klaipėdos apskritis 
Tradiciškai, prieš sezono pradžią, spalio-lapkričio mėn. vyko Klaipėdos miesto salės futbolo Taurės varžybos.

Utenos apskritis 
Registracija į UAFF salės futbolo pirmenybes vyko iki lapkričio 15 d. 

Informacijos iš kitų apskričių dar nėra.

Taurės varžybos

LFF futsal supertaurė 

2022 m. pirmą kartą įvyko rungtynės dėl LFF futsal Supertaurės, kuriose susitiko praėjusio sezono šalies čempionas bei taurės laimėtojas. Rungtynės vyko rugsėjo 25 d. Širvintose.

LFF Futsal taurė 
Registracija į 2022-2023 m. LFF salės futbolo taurės varžybas vyks iki  Salės futbolo taurės varžybose privalo dalyvauti Optibet Futsal A lygos komandos. Taip pat dalyvauti gali Pirmos lygos bei žemesnių lygų komandos, tačiau privalo užregistruoti komandą „Comet“ elektroninėje sistemoje. Žaisti gali tik oficialiai LFF, aspkričių futbolo federacijų arba jų įgaliotuose subjektuose registruoti žaidėjai.

Taurės varžybų pradžia numatyta gruodžio mėnesį.

Vyrų rinktinė

2024 m. FIFA pasaulio futsal čempionato atranka 

Lietuvos vyrų futsal rinktinė praėjo preliminaraus pasaulio čempionato atrankos etapą, kurio varžybos vyko 2022 m. balandžio 4–8 dienomis. Pagrindinio atrankos etapo burtai buvo ištraukti 2022 m. liepos 6 dieną, Lietuva pateko į 4-ą grupę su Baltarusija ir čempionais Portugalija. Šiame etape dalyvauja 36 komandos (24 pagal reitingus stipriausios Europos rinktinės, bei 12 rinktinių, praėjusių preliminarios atrankos etapą). Dalyvai buvo paskirstyti į 12 grupių po 3 komandas, jos tarpusavyje sužais po du kartus – namuose ir išvykoje. Į sekantį, pagrindinės kvalifikacijos etapą, pateks 20 rinktinių. Iškart pateks visų grupių nugalėtojai bei keturios geriausios ekipos, užėmusios antrąsias vietas. Likusios 8 antrąsias vietas užėmusios komandos kovos tarpusavyje dėl paskutinių 4 vietų. Šis etapas turės būti sužaistas iki . Lietuva pralaimėjo Portugalijai 0:6 ir 0:2, laukia dvejos rungtynės su Baltarusija.

Vaikinų U-19 rinktinė

2022 m. pradžioje buvo nutarta suformuoti naują U-19 Lietuvos futsal jaunimo rinktinę, kuri dalyvaus sekančiame atrankos turnyre į Europos U-19 futsal čempionatą. Per sekančius kelis mėnesius vyko regioninės žaidėjų paieškos apskričių futbolo federacijose bei futbolo akademijose. Vyko trys atrankos turai skirtingose Lietuvos regionuose, jų pagrindu 80 jaunuolių buvo atrinkti į kandidatų sąrašą, iš kurių 20 geriausiai pasirodžiusių rugpjūčio pradžioje buvo pakviesti į treniruočių stovyklą Kaune, kurios pagrindu buvo suformuota rinktinė, sudaryta iš 14 jaunuolių. Rinktinei vadovauja Edvinas Alimkinas, jo asistentas − Arsenijus Buinickis.

Burtai į Europos U-19 futsal čempionato atranką buvo ištraukti 2022 m. lapkričio 3 dieną. Lietuvos U-19 varžovais tapo Anglijos, Estijos ir Maltos U-19 rinktinės. Atrankos turnyras vyks 2023 m. sausio 17–22 dienomis. Viena iš atrankos turnyro vietovių bus Druskininkai. Viso atrankoje dalyvaus 36 šalių U-19 rinktinės.

Tarptautinės klubų varžybos

UEFA Futsal čempionų lyga 

Kauno Žalgiris pradės 2022–2023 m. UEFA Futsal čempionų lygos varžybas nuo pagrindinio etapo.

Šios grupės pagrindinio etapo varžybos vyko 2022 m. spalio 25-30 dienomis Prienų arenoje. Kauno Žalgiris žaidė 7 grupėje kartu su Feldi Eboli (Città di Eboli,Italija), FC Petrow (Jelgava, Latvija) ir Kampuksen Dynamo (Jyväskylä, Suomija), užėmė antrąją vietą ir į tolimesnį etapą nepateko.

|colspan=3|Pagrindinis etapas  25-30 d.

Nuorodos 
 Salės futbolas
 Oficiali LSPFA svetainė
 LSPFA Facebook puslapis
 Oficiali LFF futbolo ir futsalo rezultatų svetainė

Išnašos 

Lietuvos salės futbolo varžybos